
DIRECȚIA DE ASISTENȚĂ SOCIALĂ A MUNICIPIULUI TIMIȘOARA
	
		,,În slujba oamenilor”


Nr.14234/20.07.2023





REFERAT DE APROBARE
PRIVIND OPORTUNITATEA PROIECTULUI DE HOTĂRÂRE


Secțiunea 1 
Titlul proiectului de hotărâre

privind aprobarea listei asociaţiilor și fundaţiilor care vor beneficia de subvenții de la bugetul local al municipiului Timișoara pentru acordarea de servicii de asistență socială în anul 2023,
în baza Legii nr. 34/1998, in urma selectiei ulterioare



Sectiunea a 2 - a 
Motivul emiterii proiectului de hotărâre

[bookmark: _GoBack]

1. Descrierea situației actuale: 

Direcția de Asistență Socială a Municipiului Timișoara (DASMT) în calitate de serviciu public de asistență socială care funcționează sub autoritatea Consiliului Local al Municipiului Timișoara, furnizează servicii sociale și acordă beneficii sociale pentru cetățenii Municipiului Timișoara aflați în situații de dificultate socială.
            Conform prevederilor Legii 292/2011 – Legea asistenței sociale, art. 112, alin. (3), lit. q, în domeniul organizării, administrării şi acordării serviciilor sociale, autorităţile administraţiei publice locale - ”încheie, în condiţiile legii, contracte şi convenţii de parteneriat, contracte de finanţare, contracte de subvenţionare pentru înfiinţarea, administrarea, finanţarea şi cofinanţarea de servicii sociale”, iar conform art. 136, alin (1), lit. a, din bugetele locale ale comunelor, oraşelor şi municipiilor, respectiv din bugetele locale ale sectoarelor municipiului Bucureşti se alocă fonduri pentru ”finanţarea serviciilor sociale aflate în administrare proprie, contractate sau subvenţionate în condiţiile legii, ori cofinanţate în baza contractelor de parteneriat”.
Prin HCLMT nr. 535 din 31.10.2022 privind reglementarea procedurilor de parcurs în vederea acordării subvenţiilor din bugetul local în baza Legii nr. 34/1998 privind acordarea unor subvenţii asociaţiilor,  fundaţiilor și cultelor recunoscute în România, acreditate ca furnizori de servicii sociale potrivit legii române, cu personalitate juridică, care înfiinţează şi administrează unităţi de asistenţă socială, pentru anul 2023, s-a aprobat constituirea Comisiei de evaluare şi selecţionare a asociaţiilor şi fundaţiilor care pot primi subvenţii de la bugetul local pentru anul 2023, Regulamentul de organizare şi funcţionare al comisiei (anexa1), Grila de evaluare şi Criteriile de evaluare şi selecţionare a asociaţiilor şi fundaţiilor (anexa 2), Liniile prioritare pentru subvenţionarea din bugetul local în anul 2023 a asociaţiilor şi fundaţiilor care furnizează servicii de asistenţă socială (anexa 3), Categoriile de cheltuieli pentru fiecare tip de serviciu social (anexa 4), Serviciile complementare subvenţionate din bugetul local (anexa 5), Criteriile de departajare a unităților de asistență socială cu același punctaj (anexa 6), Model Cerere solicitare subventie in temeiul Legii 34/1998 cu: anexa A la cerere:Fisa tehnica privind unitatea de asistenta sociala si Anexa B:date privind bugetul de asistenta sociala in anul 2023.
Prin HCLMT nr.283 din 27.06.2023 s-au aprobat urmatoarele:
· Procesul de selectie ulterioara a fost realizat de comisia aprobata prin HCLMT 535/31.10.2022 si in conformitate cu prevederile anexelor nr.1, 2, 4, 5, 6, si 7 la HCLMT 535/31.10.2022; 
· Liniile prioritare pentru subvenţionarea din bugetul local în anul 2023 a asociaţiilor şi fundaţiilor care furnizează servicii de asistenţă socială(anexa 3 la HCLMT 535/31.10.2022) au fost aprobate prin anexa nr.1 la HCLMT 283 din 27.06.2023 in suma de 240.000 lei.
Asociaţia Micile Comori a fost singura asociatie a depus documentaţia de solicitare a subvenţiei pentru anul 2023, conform H.G. nr. 1153/2001 pentru aprobarea Normelor metodologice de aplicare a prevederilor Legii nr. 34/1998, cu modificările și completările ulterioare. Termenul limită a fost data de 11.07.2023.
Comisia de evaluare şi selecţionare şi-a început activitatea în data de 12.07.2023.
 La ultima întâlnire a Comisiei, din data de 20.07.2023 s-au aplicat Criteriile de evaluare și selecționare, iar Comisia a acordat asociaţiilor şi fundaţiilor un punctaj final de 80puncte. Apoi, s-a stabilit numărul mediu lunar de persoane asistate în unitatea de asistență socială pentru care se propune acordarea subvenţiei, precum şi suma reprezentând subvenţia care se propune a fi acordată unității de asistență socială.



2. Schimbări preconizate și rezultate așteptate:

Considerăm că Legea nr. 34/1998 privind acordarea unor subvenții asociațiilor și fundațiilor române cu personalitate juridică, care înființează și administrează unități de asistență socială, cu modificările și completările ulterioare, respectiv Normele metodologice de aplicare a prevederilor Legii nr. 34/1998, asigură cadrul legal propice pentru continuarea sprijinirii unor furnizori privați de servicii sociale şi în anul 2023.
În baza celor prezentate și în conformitate cu prevederile Legii nr. 34/1998, propunem următoarele:

- Aprobarea listei asociațiilor, fundațiilor şi cultelor selecționate care vor beneficia de subvenții de la bugetul local al Municipiului Timișoara pentru acordarea de servicii de asistență socială în anul 2023, în baza Legii34/1998 și nivelul subvențiilor ce urmează a fi acordate, conform anexei nr.1;

 - Aprobarea subvenției, aferentă anului 2023, în sumă de 240000.00(douasutepatruzecimiilei) lei propusă spre acordare  asociațiilor, fundațiilor şi cultelor selecționate, cuprinse în anexa nr.1-  Lista asociațiilor, fundațiilor şi cultelor selecționate care vor beneficia de subvenții de la bugetul local al Municipiului Timișoara pentru acordarea de servicii de asistență socială în anul 2023, în baza Legii34/1998,


3. Alte informatii - nu este cazul.





4. Concluzii:

Pentru motivele expuse pe larg mai sus, propunem aprobarea Proiectului de hotărâre privind aprobarea listei asociațiilor, fundațiilor şi cultelor selecționate care vor beneficia de subvenții de la bugetul local al Municipiului Timișoara pentru acordarea de servicii de asistență socială în anul 2023, în baza Legii 34/1998, in urma selectiei ulterioare și nivelul subvențiilor ce urmează a fi acordate.




Primar
Dominic FRITZ                                                                                Director General al DASMT
                                                                                                                     ESZTERO EMESE			







Cod FO 53-03,ver.3



*Sediu administrativ: Str. Ioan Plavosin Nr. 21 Tel: 0356/416050 Fax: 0356/416049
[image: ]Sediu social: Bulevardul Regele Carol I, nr.10 Tel/fax 0256/220583
e-mail:asistentasocialatm@gmail.com


image1.png




image2.png




image3.jpeg




